{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga zakona o izmjeni Zakona o službi u Oružanim snagama Republike Hrvatske, s Nacrtom konačnog prijedloga zakona  "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MILIVOJ BAČIĆ","NACRT PRIJEDLOGA ZAKONA O IZMJENI ZAKONA O SLUŽBI U ORUŽANIM SNAGAMA REPUBLIKE HRVATSKE, S NACRTOM KONAČNOG PRIJEDLOGA ZAKONA","Nastavno na navod iz prvog stavka II. Ocjena stanja i osnovnih pitanja koja se trebaju urediti ovim Zakonom....., a prema kojem je usredotočenost usmjerena na čovjeka kao \"gravitacijsko središte razvoja i nadogradnje Hrvatske vojske\" u cilju poboljšanja standarda i uvjeta života za DVO, predlažem da se u članku 148. Zakona o službi u OSRH doda stavak kojim bi se djelatnim vojnim osobama, koji su u Oružanim snagama Republike Hrvatske \"odradili\" puni radi vijek i stekli pravo na punu starosnu mirovinu uz častan otpust iz OSRH i prestanak djelatne vojne službe, omogućilo pravo na troškove selidbe iz dotadašnjeg mjesta rada/umirovljenja u mjesto prebivališta.\nNaime, sadašnjom odredbom članka 148. stavka 1. propisano je da djelatna vojna osoba koja je zbog potreba službe raspoređena ili imenovana na dužnost u drugo mjesto rada ima pravo na naknadu troškova selidbe iz dosadašnjega u novo mjesto stanovanja u Republici Hrvatskoj.\nIz navedenog je razvidno da u slučaju prestanka službe odnosno umirovljenja i ako se u tom trenutku ne nalazi u mjestu prebivališta svoje obitelji djelatna vojna osoba ne ostvaruje pravo na naknadu selidbenih troškova.\nNapominjem kako je većina djelatnika koji su tijekom službe premješteni iz mjesta prebivališta u kojem su radili i živjeli zajedno s obitelji, premještena po potrebi službe u novo mjesto stanovanja i rada koje je udaljeno više od 100 kilometara od mjesta prebivališta. Umirovljenjem su se zatekli u mjestu stanovanja u koje su premješteni po potrebi službe , a postojeća odredba Zakona im ne daje pravo naknade selidbenih troškova nakon umirovljenja za \"povratak kući\".","Primljeno na znanje","Navedeni prijedlog razmotrit će se kod izrade novoga Zakona o službi u Oružanim snagama Republike Hrvatske."]